МАТЕРИЈАЛ ЗА НАСТАВНУ ЈЕДИНИЦУ: ПРАВОПИС:  ПОЛУСЛОЖЕНИЦЕ, СКРАЋЕНИЦЕ,  РАСТАВЉАЊЕ РЕЧИ НА КРАЈУ РЕДА  
ОДЕЉЕЊА:  8/1,   8/3  
НАСТАВНИЦА:  СНЕЖАНА БИШЕВАЦ  

ПОЛУСЛОЖЕНИЦЕ су  устаљени спојеви двеју речи које су повезане ЦРТИЦОМ.  
ПРВУ групу полусложеница  чине полусложенице у којима ПРВА (непроменљива) РЕЧ  ОДРЕЂУЈЕ ДРУГУ:   - именице у традиционалним и модерним спојевима: извор-вода, ремек-дело, трим-стаза, веш-машина, стерео-уређај.   
ДРУГУ групу полусложеница чине полусложенице које су састављене од две речи које су обично исте врсте:      именице  (угљен-диоксид, Сулејман-паша, генерал-мајор)  
                                              придеви   (црно-бели, српско-турски, призренско-тимочки)  
                                               бројеви, број и именица (пет-шест, корак-два)  
                                              глаголи,прилози, узвици (рекла-казала, горе-доле, бла-бла)  

СКРАЋЕНИЦЕ       
Скраћенице које се пишу СА ТАЧКОМ:    
Овакве скраћенице настају узимањем првог слова или почетне групе слова из речи:  
г. -  господин, година;        н.е. - нове ере;     тј. - то јест;   р. - разред;   бр. - број;  
стр. - страна;      нпр. - на пример;    и сл. - и слично;   тзв. - такозвани.  
Скраћенице које се пишу   БЕЗ ТАЧКЕ:  
1.    Овакве скраћенице настају када се из речи узму прво и завршно слово или прво слово и један или више слогова:   
др - доктор;         мр - магистар;       гђа - госпођа;       гђица - госпођица.  
2.     Скраћенице које настају узимањем првог слова или почетне групе слова:  
ОШ - Основна школа;    УН - Уједињене нације;    САНУ - Српска академија наука и уметности  

РАСТАВЉАЊЕ РЕЧИ НА КРАЈУ РЕДА  
Када је у питању растављање речи на крају реда треба запамтити следећа три правила:  
1.  Реч се на  крају реда  прекида и преноси на оном месту где се ЗАВРШАВА СЛОГ ( пред - ста - ва,  град - ски).   
2.  ЈЕДНО СЛОВО може остати у започетом реду само ако оно чини слог (вокали или вокално ,,р"): о -корели, а - норексија, у - плата, р - ђав.  
3.   ПОСЛЕДЊЕ СЛОВО у речи се НИКАДА не преноси у следећи ред!!!  
ЗАДАЦИ ЗА ВЕЖБАЊЕ: Радна свеска на страни 80; Збирка за полагање завршног испита: 92 задатак .Немојте слати урађене задатке!